**Aakkostorni** (georg. ანბანის კოშკი) on 130 metrin korkuinen torni Mustanmeren rannalla autonomisessa Adžariassa sijaitsevassa satama- ja lomakaupungissa Batumissa, Georgiassa.

Aakkostorni on nimensä saanut rakenteelliseen ekspressionistiseen ulkomuotoiluunsa kuuluvista georgian aakkosten 33:sta mkhedruli-kirjaimesta ja symboloi niiden ainutlaatuisuutta. Rakennustöiden avajaispäivänä 10. lokakuuta 2010 entinen presidentti Mikheil Saakašvili on nimennyt tornin georgian aakkosten muistomerkiksi.

Tämä kaupungin suositulle rantabulevardille rakennettu kiemurainen torni on myös Batumin tunnetuin maamerkki ja matkailukohde, jossa on näköalatasanteita, panoraamahissejä, korkeiden teräsrakenteiden varassa pallonmuotoinen kupoli tunnissa akselinsa ympäri täysikierroksen pyörivine ravintoloineen, kokoustiloja ja tilat paikalliselle TV-studiolle.

Aakkostornin on suunnitellut espanjalainen arkkitehti Alberto Domingo Cabo. Rakennustyöt aloitettiin 10. lokakuuta 2010 ja ne päättyivät joulukuussa 2011. Rakennustöihin varattiin 65 miljoonaa laria (noin 21,8 milj. euroa), josta käytettiin 64 miljoonaa. Joidenkin lähteiden mukaan v. 2013 Batumin kaupunginhallituksen kokonaisbudjetti on ollut 500 tuhatta laria (n. 166 000 €), josta tornin ylläpito on vaatinut vuotuiset 60 000 laria (n. 19,9 tuhatta €). Tämän yli 10%:n osuuden takia vuonna 2014 alettiin valmistella tornin huutokauppaa ja listattiin asianomaiset osapuolet, Turkin ja Ukrainan yritykset. Kesällä vuonna 2015 torni kuitenkin siirtyi 20 –ksi vuodeksi Espanjassa rekisteröidyn *Boost Spain S.I* hallintaan symbolisella 1 larin hinnalla. Tämän pitkäaikaisesti Georgiassa toimineen torniyrityksen mukaan alempi terassi oli tarkoitus avata 21. kesäkuuta 2016 ja ravintola aukeaisi heinäkuun lopussa, konferenssisalit vuoden lopussa, tulevaisuudessa lisätään toimistoja, kokoustiloja ja oleskeluterasseja.  Sopimuksen mukaan Batumin kaupunki saa vuosittain vuokralaiseltaan kiinteistöveroa ja maksuja määrältään noin 700000 laria (n. 234,7 €). Lisäksi sijoittajan on investoitava 1,2 miljoonaa euroa tornin parannustöihin.

Sijainti
--------

Aakkostorni sijaitsee rantakadulla Batumin keskustassa lähellä 200 metrin korkuista Teknillisen korkeakoulun postmodernia tornirakennusta, joka on tällä hetkellä Georgian korkein. Tämä monien arvostelujen mukaan koulutuslaitokseksi sopimaton ja hotelliksi uudelleenrakentamisinvestointeja odottava pilvenpiirtäjä on melko tyhjillään, mutta käytössä on sen julkisivussa noin 100 metrin korkeudessa oleva maailmanpyörä ilmastoituine hytteineen. Aakkosten naapurustoon jää myös valtava monikerroksinen rakennus, jolle alun perin oli tarkoitus antaa nimeksi *"Trumpin torni"* (*"Trumps Tower"*), koska perustuksen kulmakiven oli asettanut entinen presidentti M. Saakašvili yhdessä vierailulla olevan Donald Trumpin kanssa vuonna 2012.

Aakkostornista noin 350 metriä itään sijaitsee 19-luvulla rakennettu Batumin kahdeksankulmainen majakka. Toisiaan hitaasti lähestyvät, suutelevat, lyhyen hetken verran halaavat ja sitten eri suuntiin matkaansa jatkavat, noin 7 metrin korkuiset *Ali ja Nino* -patsaat sijaitsevat majakasta noin parinsadan metrin päässä meren rannalla lähellä venesatamaa. Nämä rantabulevardin loppusuoralle jäävät nähtävyydet yhdessä 25 metrin korkuisen *Tšatšan* kellotornin, maailmanpyörän ja muun uutuusarkkitehtuurin, kauppojen, venelaiturin, kaikenlaisten pikaruokakojujen ja yökerhojen (lähimpänä Gate -nimisen), kaikenikäisille viihdettä tarjoavien rullaluistelu- ja leikkipaikkojen kanssa kuuluvat Batumin *"Miracle Park"* –nimiseen puisto- ja virkistysalueseen. Puisto on nimensä saanut ihmeenlyhyessä ajassa valmistumisestaan ja joidenkin lähteiden mukaan alue on saastunut ja sekasortoinen. Tässä kuitenkin moderni arkkitehtuuri, mm. valtava Kempinski-, postmodernit ja Georgian korkeimpiin kuuluvat 20 -kerroksinen "Radisson Blu" ja 16 –kerroksinen Sheraton hotellit sulautuvat huonokuntoiseen perusinfrastruktuuriin Batumin teatterin, poliisilaitoksen, Business Center-rakennuksen, sataman jne. rinnalle. Nykyisin 25 000 katsojaa mahduttavalla yleisellä virkistysalueella järjestetään joulukuisin uudenvuoden konsertteja ja kesäisin kansainvälisiä pop-rock- ja elektronisen musiikin festivaaleja kuten Julio Iglesiaksen konsertti vuonna 2011, elokuussa v. 2013 kolme päivää kestänyt *"Batumin Summer Set 2013"*, jossa esiintyjien joukossa olivat Laid Back, Sleep Party People ja Faithless, maailmankiertueellaan poikenneen "Maroon 5" :n konsertti 7. kesäkuuta 2016 melko tuhoisine seuramuksineen. Joss Stone ja Jamiroquai vuonna 2017. Aakkostornin näköalapaikalta voi ihailla muutaman sadan metrin päässä olevaa tanssivien suihkulähteiden bulevardia. Noin 750 metriä etelään matkalla Euroopan aukiolle kohoaa kultaista lampaantaljaa pitelevän prinsessan *Medean*, joidenkin lähteiden mukaan jopa 130 metrin korkuinen patsas. Melkein sen vieressä entisen Kansallispankin restauroitua julkisivua koristelee Saksassa valmistettu astronominen kello.

Parhaiten perille puistoalueelle kuljettavat pikkubussit nro 1, 1a, 2, 4, 10 ja 13.

Tornin rakenne
--------------

Torni on rakennettu alueelle, jonka seismisyys on maaperän maksimikiihtyvyyden perusteella luokiteltu kohtalaiseksi, joten toistuviin plastisiin muodonmuutoksiin mukautumiskykyiset teräsrakenteet on paikallisten seismisten olosuhteiden ja maanjäristyksien kannalta edullinen valinta. Rakentamiseen kului yli 1500 tonnia terästä ja tornin kokonaispaino on 1686 tonnia.

Tämä on rakenteeltaan konsolikannatteinen eli sauvojen yhdistelmänä mallinnettu, 11 moduulina kasattu, 130 metrin korkuinen ja halkaisijaltaan 31 metrinen sylinterimäinen ristikkotorni, jonka yläpuolisten osien pääkannattajat ja runko ovat terästä. Aakkostornin 4 metrin paksuisen perustuslaatan halkaisija on 34 metriä ja sen pohjalta nousee tornin jäykkä ja ontto ydin, johon on asennettu hissejä ja tornin insinöörijärjestelmät. Tornin rakenteen ulompi osa on poikki kulkevien yhdistävien tasojen ja teräskannattimien avulla erotettu ytimestä. Samanlaista ratkaisuperiaatetta käytetään kuuluisan Shanghai Towerin suunnittelussa. Molemmat osat ovat liitetty jokaisen 10,8 metrin korkeudelta. Ulomman kehän pinnalle on kiinnitetty kaksi ytimen ympärille kietoutunutta ja toisiinsa sitoutunutta metallista kierrenauhaa. Tällä rakenteella on annettu tietty käsite DNA-kaksoiskierteen kaltaisuudesta ja kahteen toisiinsa sitoutuneen jousteen ulkopinnalle on ruuvattu Georgian aakkosten kirjaimia, sillä kirjallisuuden ja kielen nähtiin kertovan kansakunnan geneettisen koodin. Kirjaimet ovat alumiinia, jokaisen korkeus on 4 metriä ja jokaisella on ääriviivoja korostava LED valaistus.

Rakennuksen poikki kulkevien yhdistävien tasojen, pylväiden, tukiviirojen ja teräskannattimien ansiosta Aakkostorni on teräksinen vakaa kokonaisuus, jonka yläosaa kruunaa ravintolaa, TV-studiota ja monitasoisia näköalatasanteita varten suunniteltu hopeapinnoitteinen lasipallokupoli, jonka halkaisija on noin 30 - 40 metriä. Pallon metalliristikon jokaisessa kärjessä on valaistuspiste (LED valaisin). Kupoliin pääsee vain hissillä. Tornissa on viisi hissiä. Ylösnousu on jaettu kahteen järjestelmään. Aluksi kaksi panoraamahissiä nousevat maasta pallon siirtymiskerrokseen, koska pallon ylimpiin kerroksiin pääsee vaihtamalla kahta hissiä. Toisessa kerroksessa sijaitsee keittiö, joka palvelee ravintolaa, ja TV-studio. Ravintolan käytössä on erillinen palveluhissi tavaroiden kuljetusta ja henkilöstöä varten. Ahtaalle ylimmälle tasolle noustaan pitkin portaita. Joidenkin lähteiden mukaan kerrosten pinta-alaa on 2,682 m² ja hissin maksiminopeus 2.5 m/s.

Pallon eri kerroksissa on lahjatavarakauppa ja näköalatasanteita useissa tasoissa, kapasiteetti seisten 200 henkeä ja pinta-alaa 250 m². Nämä turistialueet ovat varustettu moderneilla laitteita ja online oppailla, joiden avulla vierailijat voivat saada yksityiskohtaista tietoa Georgiasta ja sen nähtävyyksistä. Lisäksi oli tähän suunniteltu sijoittaa pyörivällä alustalla näköalaravintola ja ruokailutilaa 100 ja kahvila 25 asiakkaalle. Lattiaa joutuvat pyörittämään 40 pyörää, niistä 20 moottorikäyttöistä, jolloin ruokailutila kiertää täyskierroksen 60 minuutissa. Useiden lähteiden mukaan vuoden 2016 elokuussa ei ravintolaa oltu vielä avattu, ilmastointi todettiin heikosti toimivaksi ja näköala kaupungille vaikeasti seurattavaksi sävytetyn ja likaisen lasin jossain määrin esteenä ollessa. Ylimmässä kerroksessa tilan keskelle kattoon on ripustettu iso punainen, monen tonnin metallitasauslaite Pendulum luomaan tasapainoa ja vaimentamaan tornin heilahteluja.

Lähteet
-------

1. 1 2 3 4 5 6  Aakkostorni. (Alphabetic Tower) The Skyscraper Center. The Global Tall Building Database of the CTBUH.. Viitattu 20.3.2018. (englanniksi)
2. 1 2  CMD Ingenieros. *alphabetictower.com*.  2012. Viitattu 20.3.2018. (englanniksi)
3. 1 2  Batumin Aakkostorni avattiin (ბათუმში ანბანის კოშკი გაიხსნა),  21.6.2016. Adzharian autonominen tasavalta.:  Batumi. ajara.. Viitattu 20.3.2018. (georgiaksi)
4. ↑  Aakkostorni. (Alphabetic Tower.) Paseo Mundaiz, 8 • San Sebastian / SPAIN:  Lanik. Viitattu 20.3.2018. (englanniksi)
5. 1 2  David Guledani.: Batumin Aakkostorni voidaan mahdollisesti antaa espanjalaiselle yhtiölle. (ბათუმის ანბანის კოშკი, შესაძლოა, ესპანურ კომპანიას გადაეცეს )  03.4.2015. iPress.  Arkistoitu 27.3.2018. Viitattu 20.3.2018. (georgiaksi)
6. 1 2  64 miljoonaa Aakkostornista ilman "Ania" ja "Haea". (64 მილიონიანი ანბანის კოშკი „ანის" და „ჰაეს" გარეშე),  13.2.2012. Kulttuuri. netgazeti.ge. Viitattu 20.3.2018. (georgiaksi)
7. 1 2  Batumin Aakkosten torni huutokaupataan. Kaupungintalo palasi siihen, että Aakkostorni lähitulevaisuudessa huutokaupataan. (ბათუმის "ანბანის კოშკი" აუქციონის წესით გასხვისდება)  29.3.2014.. Newposts. Viitattu 20.3.2018. (georgiaksi)
8. 1 2  Aakkostorni Batumissa. (Башня Азбуки в Батуми.) *georgia.d3.ru*. Viitattu 20.3.2018. (venäjäksi)
9. ↑  Aakkostorni. Batumin nähtävyys. (Alphabet Tower. Batumi Sightseeing.), inyourpocket. Viitattu 20.3.2018. (englanniksi)
10. ↑  Aakkosten torni. (Алфавитная башня.) Georgia kaikkia varten.. Viitattu 20.3.2018. (venäjäksi)
11. 1 2  Skyscraper Source Media.: Aakkostorni. (Alphabetic Tower.) SkyscraperPage.com. Viitattu 20.3.2018. (englanniksi)
12. 1 2  Aakkostorni avataan kesäkuussa! (ანბანის კოშკი ივნისში გაიხსნება !),  14.6.2016. Marketer. Viitattu 20.3.2018. (georgiaksi)
13. ↑  Aakkostorni Batumissa. Gruusian nähtävyyksiä. (Башня Алфавита в Батуми. Достопримечательности Грузии.) Nähtävyyksiä maailmassa. Planeetan kauniimpia ja ihmeellisiä paikkoja. (Достопримечательности мира. Самые красивые и удивительные места планеты.). Viitattu 20.3.2018. (venäjäksi)
14. ↑  5 vuoden odotuksen jälkeen "Aakkostorni" avataan. (5-წლიანი ლოდინის შემდეგ, ბათუმში "ანბანის კოშკი" იხსნება),  16.6.2016. commersant.ge. Viitattu 20.3.2018. (georgiaksi)[vanhentunut linkki]
15. ↑  Aleksandr Pokataškin.: Batumi. 4. päivä. Aakkostorni. (Батуми. День 4. Башня «Алфавит»), *pokatashkin.com*.  16.7.2016. Viitattu 20.3.2018. (venäjäksi)
16. ↑  Skyscraper Source Media.: Batumin pilvenpiirtäjät. (Batumi Skyscraper Diagram.) The Global Tall Building Database of the CTBUH. SkyscraperPage.com. Viitattu 20.3.2018. (englanniksi)
17. ↑  Skyscraper Source Media.: Batumin Teknillisen korkeakoulun torni. (Batumi Technological University Tower.) The Skyscraper Center. The Global Tall Building Database of the CTBUH.. Viitattu 20.3.2018. (englanniksi)
18. 1 2  Batumin Tornimaailmanpyörä. Ensimmäinen pilvenpiirtäjä, johon kuuluu julkisivuun rakennettu maailmanpyörä. (en:Batumi Tower Ferris Wheel. The first skyscraper to include a Ferris wheel built into the facade.) Atlas Obscura.. Viitattu 20.3.2018. (englanniksi)
19. ↑  Batumin huvipuisto "Miracle Park". (Batumi Miracle Park.) *Tourism objects. Batumi. Black Sea. Georgia. Miracle Park.*.  14.4.2016. Reinis Fischer.. Viitattu 20.3.2018. (englanniksi)
20. 1 2  Industrias Metálicas Anro.: Aakkostorni. (Alphabetic Tower) anro.  Arkistoitu 26.3.2018. Viitattu 20.3.2018. (englanniksi)
21. ↑  Yleinen kuvaus. (ზოგადი აღწერა.) GoBatumi.com. Viitattu 20.3.2018. (georgiaksi)
22. 1 2  Ltd "Batumelebi".: Miracle Park tänään. (ბათუმის „საოცრებათა პარკი" დღეს).  18.1.2014. Nettisanomalehti "Batumelebi". Viikon uutiset.. Viitattu 20.3.2018. (georgiaksi)
23. ↑  Skyscraper Source Media.: Radisson Blu Hotel. The Skyscraper Center. The Global Tall Building Database of the CTBUH.. Viitattu 20.3.2018. (englanniksi)
24. ↑  Skyscraper Source Media.: Georgia Skyscraper Diagram The Skyscraper Center. The Global Tall Building Database of the CTBUH.. Viitattu 20.3.2018. (englanniksi)
25. ↑  Nähtävyyksistä – Miracle Park Batumissa. (About Sights – Miracle Park in Batumi.) Georgia About. The Best of Georgia. WordPress.com and visitbatumi.travel.. Viitattu 20.3.2018. (englanniksi)
26. ↑  Musiikkifestivaali Miracle Park:issa. (მუსიკალური ფესტივალი ბათუმის „საოცრებათა პარკში"),  22.8.2013. Info9. Viitattu 20.3.2018. (georgiaksi)
27. ↑  Batumi Summer Set 2013),  2.7.2013. Tabula (ტაბულა). Viitattu 20.3.2018. (georgiaksi)
28. ↑  Kuuluisa Celebrity konserttilippujen hinnat alkaen 30 laria. (ცნობილი ვარსკვლავების კონცერტებზე ბილეთების ფასი 30 ლარიდან დაიწყება),  07.4.2016. Uutiset. musicbox.ge. Viitattu 20.3.2018. (georgiaksi)
29. ↑  Lela Dumbadze.: "Miracle Park" konsertin jälkeen. („საოცრებათა პარკი" კონცერტის შემდეგ),  13.6.2016. Nettisanomalehti "Batumelebi". Uutiset.. Viitattu 20.3.2018. (georgiaksi)
30. ↑  Miracle Parkin konserttillista. (Miracle Park Batumi Concert Setlists.) setlist.fm > Venues > M > Miracle Park, Batumi, Georgia. Viitattu 20.3.2018. (englanniksi)
31. ↑  Batumin kaupunki. (Город Батуми.) wikiway.. Viitattu 20.3.2018. (venäjäksi)
32. ↑  Nähtävyyksistä – Astronominen kello Batumissa. (About Sights – Astronomical Clock in Batumi.) Georgia About. The Best of Georgia. WordPress.com and Ajara Department of Tourism and Resorts.. Viitattu 20.3.2018. (englanniksi)
33. 1 2  Matkaoppaan tekijät Viktor ja Alina Pašinskit.: Aakkostorni Batumissa: kartta, valokuvia, videoita, miten pääsee perille. (Башня Алфавит в Батуми: карта, фото, видео, как добраться)  26.4.2017.. Lomailua, turismia, tietoa. Gruusian matkaopas. Отдых, туризм, информация. Путеводитель по Грузии).. Viitattu 20.3.2018. (venäjäksi)
34. 1 2 3  Kirjaimisto. (Алфавит.) Georgia kaikkia varten.. Viitattu 20.3.2018. (venäjäksi)
35. ↑  Max Olsen.: Ekspatriaatin elämä. Kadota käännöksessä: Aakkostorni Batumissa, Georgia. (Expat Life. Lost in translation: The ‘Alphabetic Tower’ in Batumi, Georgia)  12.10.2012. Matador network.. Viitattu 20.3.2018. (englanniksi)
36. 1 2 3  Batumin Aakkostorni - paras näköalatasanne ja tyylikäs ravintola. (Башня Алфавита в Батуми — лучшая видовая площадка и шикарный ресторан),  17.6.2017. Backpack with stories. Blogi omatoimimatkalijoiden matkoista ympäri maailmaa.. Viitattu 20.3.2018. (venäjäksi)
37. ↑  Pavel Šinšin.: Batumin Aakkostorni. (Батумская башня Алфавит),  Marraskuu, 2016. bayguzin.ru. Viitattu 20.3.2018. (venäjäksi)

Aiheesta muualla
----------------

* Kuvia tai muita tiedostoja aiheesta **Aakkostorni** Wikimedia Commonsissa

* Official website- Aakkostorni Batumissa
* Kuvia